Lav et referat af nedenstående tekst:

Tekst:
Nordjylland er onsdag morgen dækket af sne, og sneen daler fortsat ned på vejene. Derfor bør de nordjyske trafikanter være ekstra forsigtige i trafikken. Vejdirektoratet har på deres trafikkort udsendt vejrvarsel i Nordjylland om snefygning fra tirsdag aften til onsdag morgen. Derudover melder de i dag også om snedækkede og glatte veje i størstedelen af Nordjylland. Ifølge Nordjyske har der foreløbigt ikke været nogen uheld tidlig onsdag morgen, men til gengæld har der været flere uheld sent tirsdag aften. Det oplyser Nordjyllands Politi på Twitter. Her skriver de, at der blandt andet har været tre solouheld på motorvej E45 omkring Hobro og Øster Hornum. - Der er glat. Kør forsigtigt, lyder opfordringen fra politiet. Derudover fortæller Nordjyllands Politi tidligt onsdag morgen, at der inden for en kort periode mellem sent tirsdag aften og lige efter midnat onsdag blev anmeldt fem uheld. Tre af dem var på E45 - ét ved Nørresundby og to nær Støvring syd for Aalborg. Det skriver TV 2 .

Referat:
Vejdirektoratet melder om is- og sneglatte veje i det nordjyske, efter der siden tirsdag aften er faldet en del sne.